ai4bharat/Pralekha huggingface dataset:
প্রধানমন্ত্রীরদপ্তর
অস্ট্রেলিয়ার সিডনিতে ভারতীয় সম্প্রদায়ের সঙ্গে প্রধানমন্ত্রীর মতবিনিময়
নয়াদিল্লি, ২৩ মে, ২০২৩
প্রধানমন্ত্রী শ্রী নরেন্দ্র মোদী, অস্ট্রেলিয়ার প্রধানমন্ত্রী শ্রী অ্যান্টনি অ্যালবানিজের সঙ্গে আজ সিডনির ক্যুডোজ ব্যাঙ্ক অ্যারেনায় ভারতীয় সম্প্রদায়ের এক জমায়েতে বক্তব্য রাখেন।
ভারতীয় ছাত্রছাত্রী, গবেষক, বিভিন্ন ক্ষেত্রে যুক্ত পেশাদার ব্যক্তি ও ব্যবসায়ীরা বিপুল উৎসাহ ও উদ্দীপনায় এই অনুষ্ঠানে অংশ নেন। এরা ছাড়াও, অস্ট্রেলিয়ার বেশ কয়েকজন মন্ত্রী, সাংসদ ও বিশিষ্ট জনেরা অনুষ্ঠানে উপস্থিত ছিলেন।
পশ্চিম সিডনির প্যারামাট্টায় হ্যারিস পার্কে বহু ভারতীয়র বসবাস। এখানে লিটল ইন্ডিয়ার একটি প্রবেশপথ নির্মাণ কাজে দুই প্রধানমন্ত্রী যৌথভাবে শিলান্যাস করেন।
প্রধানমন্ত্রী বলেন, ভারত ও অস্ট্রেলিয়ার মধ্যে ঐতিহাসিকভাবে যে নিবিড় সম্পর্ক গড়ে উঠেছে, তার ভিত হ’ল ‘পারস্পরিক আস্থা ও সম্মান’। তিনি দুটি দেশের মধ্যে এই সম্পর্ক গড়ে ওঠার পেছনে বিভিন্ন উপাদানের প্রসঙ্গ তুলে ধরেন। অস্ট্রেলিয়ায় বসবাসরত ভারতীয়দের সাংস্কৃতিক দূত এবং ব্র্যান্ড অ্যাম্বাসাডর হিসেবে উল্লেখ করে শ্রী মোদী অস্ট্রেলিয়ায় তাঁদের সাফল্য ও অবদানের প্রশংসা করেন।
বিভিন্ন ক্ষেত্রে ভারতের ক্রমবর্ধমান সাফল্যের প্রসঙ্গ উল্লেখ করে প্রধানমন্ত্রী বলেন, আজ সারা বিশ্ব ভারতের সাফল্যগাঁথা সম্পর্কে আগ্রহী। ভারত ও অস্ট্রেলিয়ার মধ্যে সম্পর্ক আরও দৃঢ় হওয়ার বিষয়টি জানিয়ে তিনি ব্রিসবেনে একটি উপ-দূতাবাস খোলার পরিকল্পনার কথা ঘোষণা করেন।
CG/CB/SB
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ২৪ নভেম্বর, ২০২১
দেশব্যাপী টিকাকরণ অভিযানের আওতায় এখনও পর্যন্ত ১১৮ কোটি ৪৪ লক্ষ টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৩৩ শতাংশ, যা ২০২০’র মার্চ থেকে সর্বাধিক
দেশে গত ২৪ ঘণ্টায় করোনামুক্ত হয়েছেন ১০ হাজার ৯৪৯ জন; এর ফলে, মোট সুস্থতার সংখ্যা দাঁড়িয়েছে ৩ কোটি ৩৯ লক্ষ ৫৭ হাজার ৬৯৮
দেশে গত ২৪ ঘণ্টায় নতুন করে আক্রান্তের সংখ্যা ৯ হাজার ২৮৩
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১ শতাংশের নীচে নেমে বর্তমানে ০.৩২ শতাংশ, যা ২০২০’র মার্চ থেকে এ যাবৎ সর্বনিম্ন
দৈনিক-ভিত্তিতে আক্রান্তের হার ০.৮০ শতাংশ, যা গত ৫১ দিন ২ শতাংশের নীচে
সাপ্তাহিক-ভিত্তিতে আক্রান্তের হার ০.৯৩ শতাংশ, যা ৬১ দিন ২ শতাংশের নীচে
দেশে এখনও পর্যন্ত নমুনা পরীক্ষার সংখ্যা ৬৩ কোটি ৪৭ লক্ষ
CG/BD/SB
(Visitor Counter : 71
প্রধানমন্ত্রীরদপ্তর
মহারাষ্ট্র সরকারে যে সকল মন্ত্রীরা নতুন শপথ নিয়েছেন, তাঁদের প্রধানমন্ত্রী অভিনন্দন
নয়াদিল্লি, ০৯ অগাস্ট, ২০২২
প্রধানমন্ত্রী শ্রী নরেন্দ্র মোদী মহারাষ্ট্র সরকারে আজ যে সকল মন্ত্রীরা শপথ নিয়েছেন, তাঁদের অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেন, “আজ যাঁরা মহারাষ্ট্র সরকারের মন্ত্রী হিসাবে শপথ নিয়েছেন, তাঁদের সকলকে অভিনন্দন। এই মন্ত্রিসভা প্রশাসনিকভাবে অভিজ্ঞতাসম্পন্ন ও সুশাসন দানে উৎসাহীদের এক অপূর্ব সম্মিলন। রাজ্যবাসীর সেবার জন্য তাঁদের আমি শুভেচ্ছা জানাই”।
PG/PM/SB
(
সড়কপরিবহণওমহাসড়কমন্ত্রক
কেন্দ্রীয় সড়ক পরিবহন মন্ত্রক তার ওয়েবসাইটে ধাবা ও ট্রাক মেরামতের দোকানের তালিকা সম্বলিত ড্যাশবোর্ডের সূচনা করেছে
নতুন দিল্লি, ২০ এপ্রিল, ২০২০
কেন্দ্রীয় সড়ক পরিবহন ও মহাসড়ক মন্ত্রক তার ওয়েবসাইটে ভারতের জাতীয় মহাসড়ক কর্তৃপক্ষ,রাজ্য সরকার, তেল বিপণন সংস্থার মতো বিভিন্ন সংস্থা দ্বারা পরিচালিত ধাবা, ট্রাক মেরামতের দোকানের তালিকা সহ বিশদ তথ্য সম্বলিত একটি ড্যাশবোর্ডের লিঙ্ক প্রদান করেছে। তালিকাটি পাওয়া যাবে https://morth.nic.in/dhabas-truck-repair-shops-opened-during-covid-19 লিঙ্কে ক্লিক করে।
কোভিড-১৯-এর জেরে লকডাউনের চলাকালীন ট্রাক / পণ্যবাহী গাড়ির চালক এবং ক্লিনারদের বিভিন্ন ধরণের জরুরি সরঞ্জাম সরবরাহ করতেই এই উদ্যোগ নেওয়া হয়েছে। রাজ্য / কেন্দ্রশাসিত অঞ্চল ও তেল বিপণন সংস্থাগুলির  মতো বিভিন্ন অংশীদারদের সাথে কথা বলে মন্ত্রক এই ড্যাশবোর্ডটি তৈরি করেছে।
জাতীয় মহাসড়ক সংলগ্ন কোন জায়গায় ধাবা ও ট্রাক মেরামত করার দোকান রয়েছে, সে বিষয়ে ট্রাকের চালক / ক্লিনারদের প্রয়োজনীয় তথ্য জানার জন্য ১০৩৩ফোন নম্বরও চালু করা হয়েছে।
মন্ত্রক তার নির্দেশিকায় আরও জানিয়েছে যে, অত্যাবশ্যকীয় পণ্য সরবরাহের সঙ্গে যুক্ত ড্রাইভার, ক্লিনার এবং অন্যান্য ব্যক্তিদের প্রয়োজনীয় সহায়তা পাওয়ার জন্য যদি ট্রাক মেরামতের দোকানে বা ধাবাতে যেতে হয়, তা হলে স্বাস্থ্যবিধি মেনে সামাজিক দূরত্ব বজায় রাখা ও মাস্ক অবশ্যই ব্যবহার করতে হবে।
(CG/SS
প্রধানমন্ত্রীরদপ্তর
জাপানে সংসদের নিম্নকক্ষের নির্বাচনে জয়ী হওয়ার জন্য ফুমিও কিশিদা’কে প্রধানমন্ত্রীর সংবর্ধনা
নয়াদিল্লি, ০১ নভেম্বর, ২০২১
প্রধানমন্ত্রী শ্রী নরেন্দ্র মোদী জাপানের সংসদের নিম্নকক্ষের নির্বাচনে জয়ী হওয়ার জন্য মিঃ ফুমিও কিশিদা’কে সংবর্ধিত করেছেন।
এক ট্যুইটে প্রধানমন্ত্রী বলেছেন, “জাপানের সংসদের নিম্নকক্ষের নির্বাচনের জয়ী হওয়ার জন্য @kishida230-কে আন্তরিক শুভেচ্ছা জানাই। আমাদের বিশেষ কৌশলগত ও আন্তর্জাতিক অংশীদারিত্বকে আরও মজবুত করতে এবং ভারত-প্রশান্ত মহাসাগরীয় অঞ্চলে শান্তি ও সমৃদ্ধি নিশ্চিত করার জন্য ভবিষ্যতেও আমরা একযোগে কাজ করবো, সেই আশা রাখি”।
CG/CB/SB
(
সংস্কৃতিমন্ত্রক
২২ থেকে ২৪শে ফেব্রুয়ারী দার্জিলিংএ রাষ্ট্রীয় সংস্কৃতি মহোৎসবের দ্বিতীয় পর্ব উদযাপিত হবে
নতুন দিল্লি, ২১ই ফেব্রুয়ারী, ২০২১
কেন্দ্রীয় সংস্কৃতি ও পর্যটন দপ্তরের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল পশ্চিমবঙ্গের দার্জিলিংএ রাজভবনে ২২শে ফেব্রুয়ারী রাষ্ট্রীয় সংস্কৃতি মহোৎসবের দ্বিতীয় পর্বের উদ্বোধন করবেন। এই উৎসব ২৪ তারিখ পর্যন্ত চলবে। পশ্চিমবঙ্গের রাজ্যপাল শ্রী জগদীপ ধনখড়, ২৪শে ফেব্রুয়ারী সমাপ্তি অনুষ্ঠানে উপস্থিত থাকবেন। এক ভারত, শ্রেষ্ঠ ভারতের ভাবনাকে উৎসাহিত করাই রাষ্ট্রীয় সংস্কৃতি মহোৎসব আয়োজনের মূল উদ্দেশ্য।
দার্জিলিং-এ তিন দিনের এই অনুষ্ঠান ওডিশি ভিষণ অ্যান্ড মুভমেন্ট সেন্টারের নৃত্যানুষ্ঠানের মধ্যদিয়ে শুরু হবে। এর পর ডোনা গঙ্গোপাধ্যায় ওডিশি নৃত্য পরিবেশন করবেন। মাইকেলের স্যাকশোফোন ও শ্যান হিরাপিট ব্র্যান্ড অনুষ্ঠানও প্রথম দিন অনুষ্ঠান উপস্থাপিত করবে। দ্বিতীয় দিন সৌনক চট্টোপাধ্যায়ের রবীন্দ্র সঙ্গীত পরিবেশন ছাড়াও স্যাফিয়ার ড্র্যান্স ট্রুপ, উত্তর – পূর্বাঞ্চলের ডেনিয়াল ইংটি, কামরান ও বয়েজ ব্র্যান্ড অনুষ্ঠানে অংশ নেবে। শেষ দিনে বাউল গান পরিবেশন করবেন অনুত্তম বাউল। এদিনের অনুষ্ঠানে সংস্কৃতি শ্রেয়াসকর কত্থক পরিবেশন ছাড়াও নৃত্য নাট্য উপস্থাপিত হবে।
প্রতিদিন স্থানীয় শিল্পীরাও বিভিন্ন অনুষ্ঠান করবেন। হস্তশিল্পীরা ২০টি স্টলে তাঁদের সামগ্রী নিয়ে বসবেন।
চিরায়ত লোকনৃত্য, সমৃদ্ধ আদিবাসী ঐতিহ্য সংরক্ষণ করে সেগুলিকে প্রচারের আলোয় নিয়ে আসাই এই উৎসবের মূল উদ্দেশ্য। সংস্কৃতিক মন্ত্রক, এর জন্য বিভিন্ন অনুষ্ঠান, উৎসব ও থিয়েটারের ব্যবস্থা করে।
সংস্কৃতি মন্ত্রকের ফ্ল্যাগশিপ কর্মসূচী রাষ্ট্রীয় সংস্কৃতি মহোৎসব ২০১৫ সাল থেকে শুরু হয়েছে। সাতটি আঞ্চলিক সাংস্কৃতিক কেন্দ্র এই উৎসবের আয়োজক। এক ভারত, শ্রেষ্ঠ ভারতের ভাবনাকে বাস্তবায়িত করতে মন্ত্রক এই ধরণের অনুষ্ঠান আয়োজন করে থাকে। একই সঙ্গে স্থানীয় শিল্পী ও হস্তশিল্পীদের জীবিকার সুবিধার জন্য নানা উদ্যোগ নেওয়া হয়। রাষ্ট্রীয় সংস্কৃতি মহোৎসব ২০১৫র নভেম্বর থেকে দিল্লি, বারাণসি, বেঙ্গালুরু, তাওয়াং, গুজরাট, কর্ণাটক, তেহরি ও মধ্যপ্রদেশে অনুষ্ঠিত হয়েছে। এই উৎসবের মাধ্যমে যুব সম্প্রদায়কে স্থানীয় সংস্কৃতি, বিভিন্ন জায়গার ঐতিহাসিক গুরুত্ব সম্পর্কে ধারণা দেওয়া হয়। রাষ্ট্রীয় সংস্কৃতি মহোৎসব পশ্চিমবঙ্গে আয়োজনের মধ্য দিয়ে বিবিধ সংস্কৃতির মধ্যে বন্ধন গড়ে তোলাই মূল উদ্দেশ্য।
স্বরাষ্ট্র মন্ত্রক
মেঘালয়ের পশ্চিম গারো পাহাড়ে বন্যার কারণে প্রাণহানির ঘটনায় কেন্দ্রীয় স্বরাষ্ট্র মন্ত্রী শ্রী অমিত শাহর শোক জ্ঞাপন
নতুনদিল্লি, ২১শে জুলাই, ২০২০
মেঘালয়ের পশ্চিম গারো পাহাড়ে বন্যায় প্রাণহানির ঘটনায় কেন্দ্রীয় স্বরাষ্ট্র মন্ত্রী শ্রী অমিত শাহ্ গভীর শোক ব্যক্ত করেছেন। এক ট্যুইট বার্তায় শ্রী শাহ্ বলেছেন, “মুখ্যমন্ত্রী শ্রী কনরাড সাংমার সঙ্গে কথা হয়েছে। তাঁকে কেন্দ্রের পক্ষ থেকে সব রকমের সহযোগিতার আশ্বাস দিয়েছি। “
শ্রী শাহ্ আরো বলেন, “ মেঘালয়ের জনসাধারণের সঙ্কটের এই সময়ে সারা দেশ তাঁদের পাশে রয়েছে।“
CG/CB
(
প্রধানমন্ত্রীরদপ্তর
প্রধানমন্ত্রী তামিলনাডুর বিরুধুনগরে বাজির কারখানায় অগ্নিকান্ডে শোক প্রকাশ করেছেন, ক্ষতিগ্রস্থদের জন্য এককালীন সাহায্য অনুমোদন করেছেন
নতুন দিল্লি, ১২ই ফেব্রুয়ারী, ২০২১
প্রধানমন্ত্রী শ্রী নরেন্দ্র মোদী, তামিলনাডুর বিরুধুনগরে বাজি তৈরির কারখানায় অগ্নিকান্ডের ঘটনায় শোক প্রকাশ করেছেন এবং ক্ষতিগ্রস্থদের জন্য এককালীন সাহায্য অনুমোদন করেছেন।
একগুচ্ছ ট্যুইট বার্তায় প্রধানমন্ত্রী বলেছেন, “তামিলনাডুর বিরুধুনগরে বাজির কারখানায় অগ্নিকান্ডের ঘটনায় আমি মর্মাহত। সঙ্কটের এই সময়ে স্বজনহারা পরিবারগুলির প্রতি আমার সমবেদনা রইলো। আহতরা দ্রুত আরোগ্য লাভ করুন। কর্তৃপক্ষ ক্ষতিগ্রস্থদের সহায়তায় কাজ করছে।
তামিলনাডুর বিরুধুনগরে অগ্নিকান্ডে যাঁরা প্রাণ হারিয়েছেন, তাঁদের নিকট আত্মীয়কে প্রধানমন্ত্রী জাতীয় ত্রাণ তহবিল থেকে এককালীন ২ লক্ষ টাকা দেওয়া হবে। গুরুতর আহতদের ৫০০০০ টাকা দেওয়া হবে।”
মানবসম্পদবিকাশমন্ত্রক
বিশেষ চাহিদাসম্পন্ন শিশুদের জন্য একটি সুসংবদ্ধ নীতি প্রণয়নের জন্য আলাপ-আলোচনায় বসল সিবিএসই
নয়াদিল্লি, ০৫ জুলাই, ২০১৮
শিক্ষা এবং পরীক্ষার ক্ষেত্রে প্রতিবন্ধকতার শিকার শিশুদের কল্যাণে, জন্য বিশেষ চিন্তা করছে সেন্ট্রাল বোর্ড অফ সেকেন্ডারি এডুকেশন বা সিবিএসই। তাই এই ধরনের শিশুদের হিতার্থে একটি সুসংবদ্ধ নীতি প্রণয়নের জন্য যথাযথভাবে যাতে সুপারিশ করা যায় সে ব্যাপারে গতকাল নতুন দিল্লীর দ্বারকার একটি স্কুলে বিভিন্ন রাজ্যের শিক্ষা পর্ষদ, ন্যাশনাল ইন্সটিটিউট অফ ওপেন স্কুলিং বা এনআইওএস, আইসিএসই, ইন্দিরা গান্ধী ন্যাশনাল ওপেন ইউনিভার্সিটি বা ইগনু, এনসিইআরটি এবং বিভিন্ন রাজ্যের ওপেন স্কুলের প্রতিনিধিদের সঙ্গে বৈঠকে বসে সিবিএসই। সিবিএসই-এর চেয়ারপার্সন শ্রীমতি অনিতা কারওয়াল-সহ ঐ শিক্ষা পর্ষদের বিভিন্ন সদস্য বৈঠকে যোগ দেন।
শ্রীমতি কারওয়াল, বিশেষ চাহিদাসম্পন্ন শিশুদের বিকাশে সিবিএসই যেসব সুযোগ-সুবিধা বিকাশে সিবিএসই যেসব সুযোগ-সুবিধা দিয়ে থাকে, সে ব্যাপারে বিস্তারিত জানান। তিনি বলেন, বিদ্যালয়গুলিতে স্পেশাল এডুকেটর রাখার বিষয়টি বাধ্যতামূলক করা হয়েছে। পাশাপাশি, স্পেশাল এডুকেটরদের জন্য জাতীয় পুরস্কার বা বিশেষ চাহিদাসম্পন্ন শিশুদের জন্য ক্রিড়া প্রতিযোগিতা এবং বৃত্তিমূলক শিক্ষারও ব্যবস্হা করা হয়েছে। বৃত্তিমূলক বিষয়সূচিও রাখা হয়েছে সেখানে। সিবিএসই বিশেষ চাহিদাসম্পন্ন শিশুদের অবস্হা সম্পর্কে সকলকে ওয়াকিবহাল করার জন্য বিদ্যালয়গুলিকে যথেষ্ঠভাবে সচেতন করছে। তিনি বিদ্যালয়গুলিকে তাদের ইতিবাচক পদক্ষেপগুলির ব্যাপারে নিজেদের মধ্যে আদান-প্রদানের আহ্বানও জানান। একটি সুসংবদ্ধ নীতি নির্ধারণ করার সবরকম সম্ভাবনা খুঁজে দেখার কথাও তিনি বলেন। এ ধরনের শিশু সমাজে কি মূল্য দিতে পারে, তা না ভেবে বরং তারা কিভাবে শিশুদের জীবনে কিভাবে মূল্য সংযোজন করবেন, সেই চিন্তা করা আবশ্যক।
SSS/NS/…
(Visitor Counter : 61
স্বাস্থ্যওপরিবারকল্যাণমন্ত্রক
ভারত সরকার রাজ্য ও কেন্দ্রশাসিত অঞ্চলগুলিকে ১৫ জুন পর্যন্ত টিকার ডোজ সরবরাহের আগাম তথ্য দিচ্ছে রাজ্যগুলিকে কোভিড টিকাকরণ এবং এ সংক্রান্ত তথ্য প্রচারের জন্য জেলাওয়াড়ি এবং কোভিড টিকাকরণ কেন্দ্র-ভিত্তিক পরিকল্পনা প্রণয়নের পরামর্শ
নয়াদিল্লি, ১৯ মে, ২০২১
জাতীয় স্তরে সম্প্রসারিত ও ত্বরান্বিত কোভিড-১৯ টিকাকরণ কর্মসূচি গত ১ মে থেকে রূপায়িত হচ্ছে। এই কর্মসূচির অঙ্গ হিসেবে সেন্ট্রাল ড্রাগস ল্যাবরেটরি প্রতি মাসে ভারত সরকারকে বিভিন্ন টিকা উৎপাদক সংস্থার কাছ থেকে মাসিক ভিত্তিতে ৫০ শতাংশ টিকা সংগ্রহ করে তা রাজ্যগুলিকে সরবরাহ করছে। রাজ্য সরকারগুলিকে সরবরাহকৃত টিকা সম্পূর্ণ বিনামূল্যে দেওয়া হয়। ভারত সরকার আগে থেকেই বিনামূল্যে টিকা সরবরাহের নীতি অনুসরণ করে চলেছে। এছাড়াও, রাজ্য ও কেন্দ্রশাসিত অঞ্চলগুলিকে প্রদেয় ৫০ শতাংশ টিকা বাদে বাকি ৫০ শতাংশ টিকা সরাসরি উৎপাদক সংস্থাগুলির কাছ থেকে তারা সংগ্রহ করতে পারে।
কেন্দ্রীয় স্বাস্থ্য মন্ত্রক মাসিক-ভিত্তিতে দুটি পর্যায়ে রাজ্য ও কেন্দ্রশাসিত অঞ্চলগুলিকে প্রদেয় টিকার আগাম তথ্য দিয়ে আসছে। এমনকি, রাজ্য সরকার এবং বেসরকারি হাসপাতালগুলি টিকা উৎপাদক সংস্থাগুলির কাছ থেকে টিকা সংগ্রহের পরিমাণ সম্পর্কিত তথ্যও আগাম জানিয়ে আসছে। স্বয়ং প্রধানমন্ত্রী গতকাল কোভিড-১৯ পরিস্থিতি সম্পর্কে রাজ্য ও জেলাস্তরীয় আধিকারিকদের সঙ্গে মতবিনিময়ের সময় টিকার যোগানের বিষয়টির কথা বিশেষভাবে উল্লেখ করেন।
কেন্দ্রীয় স্বাস্থ্য মন্ত্রক কোভিড টিকার ডোজ সরবরাহের বিষয়ে রাজ্য ও কেন্দ্রশাসিত অঞ্চলগুলিকে আরও একবার চিঠি দিয়েছে। চলতি মে মাসে যে পরিমাণ টিকা সরবরাহ করা হবে তা আগাম জানিয়ে দেওয়া হয়েছে। এর উদ্দেশ্য হল, টিকাকরণের পরিকল্পনা প্রণয়ন করা এবং চাহিদা মেটাতে অতিরিক্ত টিকা উৎপাদক সংস্থাগুলির কাছ থেকে সংগ্রহ করা।
কেন্দ্রীয় সরকারের আগাম তথ্য অনুযায়ী, ১ মে থেকে ১৫ জুন পর্যন্ত সময়ে পর্যায়ক্রমে মোট ৫ কোটি ৪৬ লক্ষ ২৯ হাজার টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হবে। এদিকে টিকা উৎপাদক সংস্থাগুলির কাছ থেকে পাওয়া তথ্যানুযায়ী আগামী জুন মাসের শেষ নাগাদ রাজ্য ও কেন্দ্রশাসিত অঞ্চলগুলি ৪ কোটি ৮৭ লক্ষ ৫৫ হাজার টিকার ডোজ সরাসরি সংগ্রহ করতে পারবে। এই প্রেক্ষিতে কোভিড-১৯ টিকাকরণ অভিযানের সফল রূপায়ণের জন্য রাজ্য ও কেন্দ্রশাসিত অঞ্চলগুলিকে জেলাওয়াড়ি কোভিড টিকাকরণ কেন্দ্র-ভিত্তিক পরিকল্পনা প্রণয়নের পরামর্শ দেওয়া হয়েছে। টিকাকরণ সম্পর্কে ব্যাপক জনসচেতনতার জন্য বিভিন্ন গণমাধ্যমে প্রচারাভিযান চালাতে বলা হয়েছে। রাজ্য সরকারের পাশাপাশি বেসরকারি টিকাকরণ কেন্দ্রগুলিকেও আগাম কো-উইন ডিজিটাল প্ল্যাটফর্মে টিকাকরণ সম্পর্কিত দিনক্ষণ আপডেট করার পরামর্শ দেওয়া হয়েছে।
টিকাকরণ কেন্দ্রগুলিতে টিকা গ্রহীতাদের অতিরিক্ত ভিড় সামাল দিতে এই ব্যবস্থা গ্রহণের পরামর্শ। রাজ্য ও কেন্দ্রশাসিত অঞ্চলগুলিকে আরও বলা হয়েছে সাধারণ মানুষকে সচেতন করার জন্য টিকাকরণের ব্যাপারে কো-উইন প্ল্যাটফর্মে আগাম অ্যাপয়েনমেন্টের ব্যাপারে সচেতন করতে হবে। আগামী ১৫ জুন পর্যন্ত কোভিড টিকাকরণের পরিকল্পনা প্রস্তুত করতে রাজ্য ও কেন্দ্রশাসিত অঞ্চলগুলিকে সংশ্লিষ্ট আধিকারিকদের সঙ্গে সমন্বয় বজায় রাখার পরামর্শ দেওয়া হয়েছে।
কোভিড-১৯ সংক্রমণ থেকে শারীরিক দিক থেকে দুর্বল ব্যক্তিদের সুরক্ষার জন্য একটি হাতিয়ার হিসেবে চলতি টিকাকরণ প্রক্রিয়ার ওপর নিয়মিতভাবে নজর রাখা হচ্ছে এবং সমগ্র প্রক্রিয়া সুষ্ঠুভাবে সম্পন্ন করতে উচ্চ পর্যায়ের পর্যালোচনা বৈঠক অনুষ্ঠিত হচ্ছে।
CG/BD/DM
(Visitor Counter : 177
অর্থমন্ত্রক
ভারতে ১৫ হাজার কোটি টাকা বিনিয়োগের জন্য মেসার্স অ্যাঙ্করেজ ইনফ্রাস্ট্রাকচার ইনভেস্টমেন্ট হোল্ডিং লিমিটেডের প্রস্তাব কেন্দ্রীয় মন্ত্রিসভা অনুমোদন করেছে
এই বিদেশী বিনিয়োগ পরিকাঠামো এবং নির্মাণ ক্ষেত্র ছাড়াও বিমানবন্দর ক্ষেত্রে ব্যাপক উন্নতি সাধন করবে
নতুন দিল্লি, ২৫ আগস্ট, ২০২১
প্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার অর্থনৈতিক বিষয় সংক্রান্ত কমিটি বিদেশি বিনিয়োগ বা ফরেন ডাইরেক্ট ইনভেসমেন্ট খাতে মেসার্স
অ্যাঙ্করেজ ইনফ্রাস্ট্রাকচার ইনভেস্টমেন্ট হোল্ডিং লিমিটেডের প্রস্তাব অনুমোদন করেছে। তারা ভারতে ১৫ হাজার কোটি টাকা বিনিয়োগ করবে। মূলত পরিকাঠামোগত উন্নয়ন এবং নির্মাণ ক্ষেত্রে এই বিনিয়োগ করা হবে। এর পাশাপাশি বিমানবন্দর ক্ষেত্রেও বিনিয়োগের ব্যবস্থা থাকবে। এই বিদেশী বিনিয়োগের মধ্যে রয়েছে অ্যাঙ্করেজ'কে ব্যাঙ্গালোর আন্তর্জাতিক বিমানবন্দরের শেয়ার হস্তান্তর। বিনিময়ে তারা সেখানে ৯৫০ কোটি টাকা বিনিয়োগ করবে। মেসার্স অ্যাঙ্করেজ ইনফ্রাস্ট্রাকচার ইনভেস্টমেন্ট হোল্ডিং লিমিটেড ২৭২৬২৪৭ অন্টারিয়াও ইনকর্পোরেটেড হোল্ডিং লিমিটেড দ্বারা ওএসি-র সম্পূর্ণ মালিকাধীন একটি সহায়ক সংস্থা, যা কানাডার বৃহত্তম বেনিফিট পেনশন পরিকল্পনার একটি ওএমইআরএস' এর প্রশাসক।
এই বিনিয়োগের ফলে পরিকাঠামোগত এবং নির্মাণ ও বিমানবন্দর খাতে একটি বড় উৎসাহের সৃষ্টি করবে।
কেন্দ্রীয় সরকারের পরিকল্পনা অনুযায়ী বিমানবন্দর এবং পরিবহন ক্ষেত্রে বিশ্বমানের পরিকাঠামো গড়ে তুলতে বেসরকারি অংশীদারিত্বের প্রতি গুরুত্ব দেওয়া হয়েছে। পরিকাঠামোগত উন্নয়নের জন্য কেন্দ্রীয় সরকারের
সম্প্রতি ঘোষিত ন্যাশনাল মনিটাইজেশন পাইপলাইন  প্রকল্পেও এই বিদেশী বিনিয়োগ অনেকটাই প্রভাব ফেলবে বলে মনে করা হচ্ছে।
এই এনএমপি ক্ষেত্রেও মেসার্স অ্যাঙ্করেজ ইনফ্রাস্ট্রাকচার ইনভেস্টমেন্ট হোল্ডিং লিমিটেড বিনিয়োগ করবে বলে জানিয়েছে।
এই বিনিয়োগের ফলে পরিকাঠামোগত বা নির্মাণ ও বিমানবন্দর ক্ষেত্রে উন্নয়নের পাশাপাশি প্রত্যক্ষ এবং পরোক্ষভাবে কর্মসংস্থানের সুযোগসৃষ্টি করবে।
CG/ SB
(Visitor Counter : 183
প্রধানমন্ত্রীরদপ্তর
প্রধানমন্ত্রী আগামীকাল  সোমনাথে নতুন সার্কিট হাউসের উদ্বোধন করবেন
নয়াদিল্লি, ২০ জানুয়ারি, ২০২২
প্রধানমন্ত্রী শ্রী নরেন্দ্র মোদী আগামীকাল  ভিডিও কনফারেন্সের মাধ্যমে সোমনাথে নতুন সার্কিট হাউসের উদ্বোধন করবেন। উদ্বোধনের পর অনুষ্ঠানে ভাষণ দেবেন প্রধানমন্ত্রী।
প্রতি বছর ভারত ও বিদেশ থেকে লক্ষ লক্ষ পুণ্যার্থী সোমনাথ মন্দির পরিদর্শনে আসেন। বর্তমানে যে সরকারি সুবিধা কেন্দ্রটি রয়েছে, তা মন্দির থেকে অনেক দূরে অবস্থিত হওয়ার দরুণ নতুন সার্কিট হাউস নির্মাণের প্রয়োজনীয়তা অনুভূত হয়েছিল। নতুন সার্কিট হাউসটি ৩০ কোটি টাকারও বেশি ব্যয়ে নির্মিত হয়েছে এবং এটি সোমনাথ মন্দিরের কাছে অবস্থিত। এখানে স্যুট, ভিআইপি, ডিলাক্স রুম, সম্মেলন কক্ষ, অডিটোরিয়াম হল সহ শীর্ষ পর্যায়ে সুবিধা রয়েছে। এটি এমনভাবে নির্মিত হয়েছে যে, এই সার্কিট হাউসের প্রতিটি রুম থেকে সমুদ্রের দৃশ্য উপভোগ করা যাবে।
CG/SS/SB
(
প্রতিরক্ষামন্ত্রক
অতি বিশিষ্ট সেবা পদক, বিশিষ্ট সেবা পদক জয়ী লেফটেন্যান্ট জেনারেল মনোজ পান্ডে পূর্বাঞ্চলীয় সেনা কমান্ডের দায়িত্বভার গ্রহণ করেছেন
নতুন দিল্লি, ০১ জুন, ২০২১
অতি বিশিষ্ট সেবা পদক, বিশিষ্ট সেবা পদক জয়ী লেফটেন্যান্ট জেনারেল মনোজ পান্ডে আজ পূর্বাঞ্চলীয় সেনা কমান্ডে জেনারেল অফিসার কমান্ডিং-ইন-চিফ হিসেবে দায়িত্বভার গ্রহণ করেছেন। এর আগে তিনি পয়লা জুন ২০২০ থেকে চলতি মাসের ৩১ মে পর্যন্ত ভারতের একমাত্র তিন বাহিনীর অপারেশনাল কমান্ডের আন্দামান ও নিকোবর সেনা কমান্ডের কমান্ডার-ইন-চিফ হিসেবে দায়িত্বে ছিলেন।
১৯৮২ সালের ডিসেম্বর মাসে বম্বেতে তিনি সেনাবাহিনীতে যোগ দেন। এই চাকরিজীবনে বিভিন্ন মর্যাদাপূর্ণ কমান্ড এবং স্টাফের দায়িত্ব সামলেছেন তিনি। পাশাপাশি তিনি সকল ধরণের যুদ্ধে শত্রু পক্ষের মোকাবিলায় দক্ষ। জম্মু-কাশ্মীরে অপারেশন ‘পরাক্রম’ চলাকালীন নিয়ন্ত্রণ রেখায় তিনি ইঞ্জিনিয়ার রেজিমেন্টের নেতৃত্বে ছিলেন। পশ্চিম ক্ষেত্রে ইঞ্জিনিয়ার ব্রিগেড, জম্মু-কাশ্মীরে নিয়ন্ত্রণ রেখায় পদাতিক বাহিনী, পশ্চিম লাদাখের উঁচু পার্বত্য এলাকায় পার্বত্য বিভাগ এবং উত্তর-পূর্বের কর্পস-এর দায়িত্ব সামলেছেন। তিনি ব্রিটেনের স্টাফ কলেজ ক্যামবারলি থেকে স্নাতক। কর্মজীবনে বিভিন্ন অভিজ্ঞতা রয়েছে তার। সেনা সদর দপ্তরের সামরিক সচিব ও সামরিক অপারেশন শাখা, উত্তর-পূর্বের ব্রিগেড সদর দপ্তরের অপারেশন শাখা এবং কলকাতায় পূর্বাঞ্চলীয় সেনা কমান্ডের সদর দপ্তরে কাজ করেছেন।
পূর্বাঞ্চলীয় সেনা কমান্ডের দায়িত্বভার গ্রহণের পর তিনি সাধারণ জনগণকে উষ্ণ অভিনন্দন জানিয়েছন এবং আগামী দিনে তাদের শান্তি, সমৃদ্ধি, সুখ ও সু-স্বাস্থ্য কামনা করেছেন।
CG/SS/SKD/
(Visitor Counter : 78
প্রধানমন্ত্রীরদপ্তর
পুলওয়ামায় নিহত শহীদদের প্রতি প্রধানমন্ত্রীর শ্রদ্ধার্ঘ্য
নয়াদিল্লি, ১৪ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী পুলওয়ামায় নিহত শহীদদের প্রতি শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন :
“আজকের এই দিনে পুলওয়ামায় যে বীর যোদ্ধাদের আমরা চিরতরে হারিয়েছি, তাঁদের স্মরণ করি। আমরা তাঁদের আত্মবলিদানকে কখনই ভুলব না। তাঁদের সাহস আমাদের শক্তিশালী ও উন্নত ভারত গড়ার জন্য অনুপ্রাণিত করে।”
PG/CB/DM
(
প্রধানমন্ত্রীরদপ্তর
অন্ধ্রপ্রদেশের চিত্তোরে বাস দুর্ঘটনায় প্রাণহানির খবরে প্রধানমন্ত্রীর শোকপ্রকাশ; দুর্ঘটনায় ক্ষতিগ্রস্তদের জন্য এককালীন সাহায্যের প্রস্তাব অনুমোদন
নতুনদিল্লি, ২৭শে মার্চ, ২০২২
প্রধানমন্ত্রী শ্রী নরেন্দ্র মোদী অন্ধ্রপ্রদেশের চিত্তোরে বাস দুর্ঘটনায় প্রাণহানির খবরে শোক প্রকাশ করেছেন।
এই দুর্ঘটনায় নিহতদের নিকটাত্মীয়কে এককালীন ২ লক্ষ টাকা এবং আহতদের ৫০হাজারটাকা প্রধানমন্ত্রীর জাতীয় ত্রাণ তহবিল থেকে দেওয়া হবে।
প্রধানমন্ত্রীর দপ্তর থেকে ট্যুইট বার্তায় জানানো হয়েছে,
“অন্ধ্রপ্রদেশের চিত্তোরে বাস দুর্ঘটনায় প্রাণহানির খবরে আমি শোকাহত। স্বজনহারা পরিবারগুলিকে সমবেদনা জানাই। আহতদের দ্রুত আরোগ্য কামনা করি।
এই দুর্ঘটনায় নিহতদের নিকটাত্মীয়কে প্রধানমন্ত্রীর জাতীয় ত্রাণ তহবিল থেকে এককালীন ২ লক্ষ টাকা এবং আহতদের ৫০হাজার টাকা দেওয়া হবে। “
CG/CB/NS
(
প্রধানমন্ত্রীরদপ্তর
মহিলাদের সম্মান এবং সশক্তিকরণে আমাদের সরকার দায়বদ্ধ : প্রধানমন্ত্রী
নয়াদিল্লি, ৩ এপ্রিল, ২০২৩
প্রধানমন্ত্রী শ্রী নরেন্দ্র মোদী বলেছেন যে আমাদের সরকার মহিলাদের সম্মান এবং সশক্তিকরণে দায়বদ্ধ। শ্রী মোদী আরও বলেন, ইন্ডিয়া পোস্টের চালু করা ‘মহিলা সম্মান সঞ্চয় পত্র’ এক্ষেত্রে এক শ্রেষ্ঠ উদাহরণ।
অর্থ মন্ত্রক ‘মহিলা সম্মান সঞ্চয় সার্টিফিকেট, ২০২৩’-এর গেজেট বিজ্ঞপ্তি প্রকাশ করে এবং এখন থেকে তা ১ লক্ষ ৫৯ হাজার ডাকঘরে পাওয়া যাবে। ‘আজাদি কা অমৃত মহোৎসব’ উদযাপনের অঙ্গ হিসেবে কেন্দ্রীয় অর্থ মন্ত্রক ২০২৩-২৪-এর বাজেটে এই প্রকল্পের কথা ঘোষণা করে। কন্যা সহ মহিলাদের অন্তর্ভুক্তিকরণ এবং সশক্তিকরণে এটা এক উল্লেখযোগ্য পদক্ষেপ।
ইন্ডিয়া পোস্টের এক ট্যুইটের প্রত্যুত্তরে প্রধানমন্ত্রী ট্যুইট করে বলেন :
“মহিলাদের সম্মান ও সশক্তিকরণে আমাদের সরকার দায়বদ্ধ এবং ‘মহিলা সম্মান সঞ্চয় পত্র’ এর এক উল্লেখযোগ্য দৃষ্টান্তস্বরূপ।”
PG/AB/DM
(
কেন্দ্রীয়মন্ত্রিসভা
কেন্দ্রীয় মন্ত্রিসভা “সুনির্দিষ্ট দক্ষ কর্মী” ক্ষেত্রে অংশীদারিত্বের বিষয়ে ভারত এবং জাপানের মধ্যে সহযোগিতা চুক্তি স্বাক্ষরে অনুমোদন দিয়েছে
নতুন দিল্লি, ০৬ জানুয়ারি, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা “সুনির্দিষ্ট দক্ষ কর্মী” সম্পর্কিত ব্যবস্থাপনা যথাযথ পরিচালনার জন্য অংশীদারিত্বের বিষয়ে একটি প্রাথমিক পরিকাঠামোয় ভারত ও জাপান সরকারের মধ্যে সহযোগিতা চুক্তি স্বাক্ষরে অনুমোদন দিয়েছে।
বিস্তারিত :
বর্তমানে এই সহযোগিতা চুক্তিতে জাপানের ১৪টি সুনির্দিষ্ট ক্ষেত্রে কাজ করার জন্য প্রয়োজনীয় দক্ষ ও জাপানী ভাষায় পারদর্শী ভারতীয় কর্মী পাঠানো এবং গ্রহণ করার বিষয়ে দুই দেশের মধ্যে অংশীদারিত্ব ও সহযোগিতায় একটি প্রাতিষ্ঠানিক ব্যবস্থাপনা স্থাপন করা সম্ভব হবে। এই ভারতীয় শ্রমিকদের জাপান সরকার “সুনির্দিষ্ট দক্ষ কর্মী” হিসেবে সেদেশে বসবাস করার মর্যাদা দেবে।
বাস্তবায়ন কৌশল :
সহযোগিতা চুক্তির আওতায় একটি যৌথ কার্যকরী গোষ্ঠী গড়ে তোলা হবে। যাঁরা এই সহযোগিতা চুক্তি বাস্তবায়নের বিষয়টি দেখভাল করবে।
বৃহত্তর প্রভাব :
এই সহযোগিতা চুক্তি মানুষের সঙ্গে মানুষের যোগাযোগ গড়ে তোলা, ভারত থেকে জাপানে দক্ষ কর্মী ও দক্ষ পেশাদার ব্যক্তি পাঠানোর সুযোগ বৃদ্ধি করবে।
সুবিধাভোগী :
১৪টি ক্ষেত্র যেমন নার্সিং কেয়ার বা সেবাযত্ন, ঘরবাড়ি পরিষ্কার, উপাদান প্রক্রিয়াকরণ শিল্প, বৈদ্যুতিক এবং বৈদ্যুতিন তথ্য সম্পর্কিত শিল্প, নির্মাণ, জাহাজ এবং জাহাজ সংক্রান্ত শিল্প, যানবাহন রক্ষণাবেক্ষণ, বিমান চলাচল, বাসস্থান বা লজিং, কৃষি কাজ, মৎস্য চাষ, খাদ্য এবং পানীয় উৎপাদন শিল্প, খাদ্য পরিষেবা শিল্পে দক্ষ ভারতীয় কর্মীরা জাপানে কাজ করার সুযোগ পাবেন।
আদিবাসীবিষয়কমন্ত্রক
শ্রী অর্জুন মুন্ডা, ই-গভর্নেন্স-এর জন্য আদিবাসী বিষয়ক মন্ত্রককে সম্মানিত স্কচ চ্যালেঞ্জার পুরস্কার ভার্চুয়ালি গ্রহণ করবেন
নতুন দিল্লি, ১৫ জানুয়ারি, ২০২১
শ্রী অর্জুন মুন্ডা, ই-গভর্নেন্স-এর জন্য আদিবাসী বিষয়ক মন্ত্রককে সম্মানিত স্কচ চ্যালেঞ্জার পুরস্কার আগামীকাল ভার্চুয়ালি গ্রহণ করবেন। আদিবাসী বিষয়ক মন্ত্রকে তথ্যপ্রযুক্তি সহ অন্যান্য পরিবর্তন মূলক উন্নয়নের ক্ষেত্রে সবিশেষ কৃতিত্বের জন্য এই পুরস্কার দেওয়া হচ্ছে। আগামীকালের এই পুরস্কার গ্রহণ অনুষ্ঠানে মন্ত্রকের সচিব শ্রী দীপক খান্দেকার উপস্থিত থাকবেন।
বর্তমানকালে আদিবাসী মন্ত্রক বিভিন্ন ধরনের উন্নয়নমূলক কর্মসূচি গ্রহণ করেছে। কাজকর্ম পরিচালনার জন্য 'পেপারলেস' করে সমস্ত কিছু ডিজিটালাইজড করা হয়েছে। মনিটরিং করা থেকে শুরু করে রাজ্যগুলির সাথে যোগাযোগের ক্ষেত্রে অনলাইন রিপোর্ট সিস্টেম ও বিভিন্ন ধরনের কাজকর্ম সময়ের ভিত্তিতে আপডেট করা হয়েছে। পাবলিক ডোমেইনে আদিবাসী সম্পর্কিত ডেটা স্বচ্ছতা সহকারে রাখা হয়েছে।
অর্জুন মুন্ডা বলেছেন, নীতি নির্ধারণ ও পদক্ষেপ গ্রহণের ক্ষেত্রে সমগ্র পদ্ধতির একটা উল্লেখযোগ্য পরিবর্তন এসেছে। প্রমাণ ভিত্তিক নীতি নির্ধারণ করে বাস্তববাদী হওয়ার পথে মন্ত্রক চলেছে। আদিবাসী সম্প্রদায়ের মানুষের সমস্যাগুলিকে তৃণমূল স্তরে নিরূপণ করা সম্ভব হচ্ছে। ডিজিটাল ব্যবস্থার মাধ্যমে স্বচ্ছতা এবং গতি দুটোই বজায় থাকছে।
কেন্দ্রীয় মন্ত্রী বলেন, শিক্ষার্থীদের স্কলারশিপের বিষয়টিকে সম্পূর্ণ ডিজিটালাইজড করা হয়েছে। উপভোক্তাদের ডাটাগুলিকে অনলাইনে দেওয়ার ব্যবস্থা করা হয়েছে। ওয়েব সার্ভিস ব্যবহার করে ১৯ টি রাজ্য ও কেন্দ্রশাসিত অঞ্চল যাবতীয় তথ্য সরবরাহ করছে। ন্যাশনাল স্কলারশিপ পোর্টালের মাধ্যমে ডেটা প্রেরণ করা হচ্ছে। ইতিমধ্যেই পাঁচটি বৃত্তিমূলক প্রকল্প ডিজিটালাইজড হয়েছে। এছাড়াও ১৩ টি প্রকল্প মন্ত্রকের প্যানেলে রয়েছে। সমস্ত স্কলারশিপের প্রক্রিয়া গুলি অনলাইনের মাধ্যমে হয়ে যাওয়ায় প্রায় ৬৪ লক্ষ উপভোক্তা তাঁদের স্কলারশিপের অর্থ সরাসরি ব্যাংক মারফত গ্রহণ করছেন।
অন্যদিকে, জলবায়ুর পরিবর্তনের কারণে লাদাখ অঞ্চলে জলের সমস্যা সমাধানের জন্য আইস-স্তুপ নামে একটি অনন্য প্রকল্প গ্রহণ করা হয়েছে। শীতের সময় বরফ গলা জল সঞ্চয় করে রেখে পরবর্তী মরসুম গুলিতে তা ব্যবহার করা হয়। এজন্য স্থানীয়ভাবে একটি কাঠামো নির্মাণ করা হয়েছে। স্তুপের মতো দেখতে এই কাঠামোয় জল ধরে রাখার ক্ষমতা রয়েছে। ২০১৯-২০ সালে এরকম ২৬টি আইস- স্তুপ গঠন করা হয়েছিল, যেখানে ৬০ মিলিয়ন লিটার জল সঞ্চয় করে রাখা হয়েছিল। যাতে ৩৫ টিরও দেশী গ্রামের মানুষ উপকৃত হয়েছেন।
এছাড়াও মন্ত্রকের পক্ষ থেকে একটি স্বাস্থ্য পোর্টাল খোলা হয়েছে যেখানে ভারতের আদিবাসী জনগোষ্ঠীর স্বাস্থ্য ও পুষ্টির অবস্থা উপস্থাপন করা হয়। এটি প্রমাণ ভিত্তিক নীতিনির্ধারণে সহায়তা করছে।